CELEX: 32020D1583
Language: hr
Date: 2020-10-23 00:00:00
Title: Odluka Vijeća (EU) 2020/1583 od 23. listopada 2020. o stajalištu koje treba zauzeti u ime Europske unije u okviru Odbora za partnerstvo osnovanog Sveobuhvatnim i pojačanim sporazumom o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane, u pogledu zamjene popisa osoba koje će obavljati dužnost arbitra u postupcima rješavanja sporova

30.10.2020   
               
               
                  HR
               
               
                  Službeni list Europske unije
               
               
                  L 362/23
               
            
         ODLUKA VIJEĆA (EU) 2020/1583
         od 23. listopada 2020.
         o stajalištu koje treba zauzeti u ime Europske unije u okviru Odbora za partnerstvo osnovanog Sveobuhvatnim i pojačanim sporazumom o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane, u pogledu zamjene popisa osoba koje će obavljati dužnost arbitra u postupcima rješavanja sporova
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Sveobuhvatni i pojačani sporazum o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane (1) („Sporazum”) potpisan je u ime Unije u skladu s Odlukom Vijeća (EU) 2018/104 (2) te se djelomično privremeno primjenjuje od 1. lipnja 2018.
                  
               
                     (2)
                  
                  
                     Na sastanku 17. listopada 2019. Odbor za partnerstvo je u skladu s člankom 339. stavkom 1. Sporazuma utvrdio popis od 15 osoba koje žele i mogu obavljati dužnost arbitra („popis arbitara”).
                  
               
                     (3)
                  
                  
                     Armenija je obavijestila Uniju da jedna od osoba koje je predložila više ne ispunjava uvjete utvrđene u članku 339. stavku 2. Sporazuma te bi je stoga trebalo zamijeniti.
                  
               
                     (4)
                  
                  
                     Kako bi se osiguralo funkcioniranje odredaba Sporazuma koje se privremeno primjenjuju, Odbor za partnerstvo treba donijeti odluku o zamjeni popisa arbitara izmijenjenim popisom.
                  
               
                     (5)
                  
                  
                     Primjereno je utvrditi stajalište koje treba zauzeti u ime Unije u okviru Odbora za partnerstvo jer će odluka Odbora za partnerstvo o zamjeni popisa arbitara biti obvezujuća za Uniju,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije u okviru Odbora za partnerstvo osnovanog Sveobuhvatnim i pojačanim sporazumom o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane, u pogledu zamjene popisa arbitara iz članka 339. tog sporazuma temelji se na odgovarajućem nacrtu odluke Odbora za partnerstvo (3).
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Luxembourgu 23. listopada 2020.
            
               
                  Za Vijeće
               
               
                  Predsjednica
               
               S. SCHULZE
            
         
         
            (1)  SL L 23, 26.1.2018., str. 4.
         
         
            (2)  Odluka Vijeća (EU) 2018/104 od 20. studenoga 2017. o potpisivanju, u ime Unije, i privremenoj primjeni Sveobuhvatnog i pojačanog sporazuma o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane (SL L 23, 26.1.2018., str. 1.).
         
            (3)  Vidjeti dokument ST 11524/20 na http://register.consilium.europa.eu.